
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani

 în calitate de coorganizator la desfăşurarea Concursului de matematică „EUCLID” , ediţia a VII-a, ce va avea loc în data de 04 iunie 2011
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de consilierii locali: Boboc Tudoriţa Rodica, Stan Gheorghe, Matişan Bogdan Emilian şi Oloeriu Ioan Liviu, prin care se propune aprobarea participării Consiliului Local al Municipiului Focşani în calitate de coorganizator la desfăşurarea Concursului de matematică „ EUCLID ” , ediţia a VII-a, ce va avea loc în data de 04 iunie 2011 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 24441/12.05.2011;

· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

· Având în vedere adresa transmisă  de  consilierii locali: Boboc Tudoriţa Rodica, Stan Gheorghe, Matişan Bogdan Emilian şi Oloeriu Ioan Liviu, înregistrată la nr. 23268/06.05.2011, adresa Şcolii cu clasele I-VIII „Duiliu Zamfirescu” Focşani nr.556/05.05.2011;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


HOTĂRĂŞTE:


                Art. 1  Se aprobă participarea Consiliului Local al Municipiului Focşani în calitate de coorganizator la desfăşurarea Concursului de matematică „EUCLID”, ediţia a VII-a, ce va avea loc în data de 04 iunie 2011.

                Art. 2 (1) Se aprobă alocarea sumei de 6.300 lei, Şcolii cu clasele I-VIII „Duiliu Zamfirescu” Focşani pentru organizarea Concursului de matematică „EUCLID”, ediţia a VII-a, prin repartizarea sumei de 6300 lei din fondul de rezervă bugetară aflat la dispoziţia consiliului local, la capitolul bugetar „Învăţământ” (65.02), subcapitolul bugetar „Învăţământ primar”          ( 65.02.03.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30).

                          (2) Suma prevazută la alin (1) va fi utilizată de Şcoala cu clasele I-VIII „Duiliu Zamfirescu” Focşani pentru organizarea Concursului de matematică „EUCLID”, ediţia a VII-a, astfel: 4.500 lei pentru materiale consumabile şi promoţionale şi 1.800 lei pentru premii ( 900 lei pentru 6 premii I, 600 lei pentru 6 premii II şi 300 lei pentru 6 premii III). 

               Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Direcţia de resurse umane şi coordonare unităţi subordonate şi Şcoala cu clasele I-VIII „Duiliu Zamfirescu” Focşani.

     PREŞEDINTE DE ŞEDINŢĂ,

                   Radu Niţu
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

